b'\n_START_ARTICLE_\n\xc5\xa0tabni prapor\xc5\xa1\xc4\x8dak (Slovenska vojska)\n_START_PARAGRAPH_\n\xc5\xa0tabni prapor\xc5\xa1\xc4\x8dak je visoki pod\xc4\x8dastni\xc5\xa1ki  \xc4\x8din v uporabi v Slovenski vojski (SV). \xc5\xa0tabni prapor\xc5\xa1\xc4\x8dak je tako nadrejen vi\xc5\xa1jemu prapor\xc5\xa1\xc4\x8daku in podrejen vi\xc5\xa1jemu \xc5\xa1tabnemu prapor\xc5\xa1\xc4\x8daku._NEWLINE_skladu z Natovim standardom STANAG 2116  spada \xc4\x8din v razred OR-9 (CSEL). _NEWLINE_\xc5\xa0tabni prapor\xc5\xa1\xc4\x8dak je najbolj izku\xc5\xa1en pod\xc4\x8dastnik v poveljstvu, enoti in zavodu. S svojim osebnim zgledom vi\xc5\xa1jega pod\xc4\x8dastnika ter z zglednim opravljanjem dela in nalog pod\xc4\x8dastni\xc5\xa1ke podporne linije pozitivno vpliva na vojake in pod\xc4\x8dastnike v svoji enoti. Svetuje poveljniku (na\xc4\x8delniku) ali \xc5\xa1tabnim \xc4\x8dastnikom na podro\xc4\x8dju taktike in v zadevah, ki se nana\xc5\xa1ajo na pod\xc4\x8dastni\xc5\xa1ki zbor. Svetuje poveljniku v dolo\xc4\x8danju kolektivnih nalog enote in nalog za urjenje posameznikov. Spremlja in svetuje pri kadrovsko statusnih postopkih za pod\xc4\x8dastnike. Deluje kot predstavnik poveljnika in poveljstva pri nadziranju nalog enote, ki jih je dolo\xc4\x8dil poveljnik ali sam. Prav tako spremlja in svetuje pri kadrovsko statusnih postopkih za pod\xc4\x8dastnike. nadzira in strokovno usmerja delo pod\xc4\x8dastnikov v podrejenih enotah._NEWLINE_Tipi\xc4\x8dne dol\xc5\xbenosti v navedenem \xc4\x8dinu so glavni pod\xc4\x8dastnik na brigadni oz. operativni ravni in vi\xc5\xa1je, pod\xc4\x8dastnik sektorja na strate\xc5\xa1ki ravni, vi\xc5\xa1ji svetovalec na strate\xc5\xa1ki ravni ter u\xc4\x8ditelj v institucijah voja\xc5\xa1kega \xc5\xa1olstva.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, pravokotne plo\xc5\xa1\xc4\x8dice, na kateri se nahaja lipov list, nanjo pa so pritrjene tri plo\xc5\xa1\xc4\x8dice v obliki \xc4\x8drke V.\n_START_SECTION_\nZakonodaja\n_START_PARAGRAPH_\n\xc5\xa0tabne prapor\xc5\xa1\xc4\x8dake imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din \xc5\xa1tabnega prapor\xc5\xa1\xc4\x8daka, \xc2\xbb\xc4\x8de je s \xc4\x8dinom vi\xc5\xa1jega prapor\xc5\xa1\xc4\x8daka razporejena na dol\xc5\xbenost, za katero se zahteva \xc4\x8din \xc5\xa1tabnega prapor\xc5\xa1\xc4\x8daka ter je to dol\xc5\xbenost opravljala najmanj dve leti s slu\xc5\xbebeno oceno \xc2\xbbodli\xc4\x8den\xc2\xab\xc2\xab._NEWLINE_Za rasporeditev, napredovanje in povi\xc5\xa1anje v \xc4\x8din \xc5\xa1tabnega prapor\xc5\xa1\xc4\x8daka, mora voja\xc5\xa1ka oseba pridobiti visoko stopnjo strokovne izobrazbe (1 BOL).'